smcproject/ml-wiki-sentences huggingface dataset:
1976 സമ്മർ ഒളിമ്പിക്സ് ഡെക്കാത്ത്‌ലോൺ ജേതാവ് ബ്രൂസ് ജെന്നറിന്റെയും (ഇപ്പോൾ കെയ്‌റ്റ്‌ലിൻ ജെന്നർ ) ടിവി വ്യക്തിത്വമായ ക്രിസ് ജെന്നറുടെയും ഇളയ മകൾ ജെന്നർ 1997-ൽ കാലിഫോർണിയയിലെ ലോസ് ഏഞ്ചൽസിലാണ് ജനിച്ചത്.
കെൻഡാൽ അവരുടെ മൂത്ത സഹോദരി  ആണ്.
ക്രിസിന്റെ കുടുംബത്തിൽ, അവർക്ക് കോർട്ട്നി , കിം , ക്ലോയി കർദാഷിയാൻ എന്നീ മൂന്ന് മൂത്ത അർദ്ധസഹോദരിമാരും, റോബ് എന്ന ഒരു മൂത്ത അർദ്ധസഹോദരനും ഉണ്ട്.
കെയ്‌റ്റ്‌ലിന്റെ കുടുംബത്തിൽ നിന്നുള്ള ബർട്ട്, ബ്രാൻ‌ഡൻ, ബ്രോഡി ജെന്നർ എന്നീ മൂന്ന് മുതിർന്ന അർദ്ധസഹോദരന്മാരും കേസി എന്ന ഒരു മൂത്ത അർദ്ധസഹോദരിയും ജെന്നറിനുണ്ട്.
ജെന്നർ സിയറ കാന്യോൺ സ്കൂളിൽ ചേർന്നു, അവിടെ ചിയർലീഡിംഗ് ടീമിൽ അംഗമായിരുന്നു.
കമ്മ്യൂണിറ്റി നാടകങ്ങൾക്കൊപ്പം സ്കൂളിൽ പഠിക്കുമ്പോൾ നാടകങ്ങളിൽ അഭിനയിച്ചതായി ജെന്നർ അവകാശപ്പെടുന്നു.
2012-ൽ അവൾ ഹോംസ്‌കൂൾ ആയിത്തീർന്നു, ഒപ്പം ഒരു അറ്റ് ഹോം വിദ്യാഭ്യാസ പരിപാടിയിൽ ചേർന്നു.
2015 ജൂലൈയിൽ കാലിഫോർണിയയിലെ ഓജായിലെ ലോറൽ സ്പ്രിംഗ്സ് സ്കൂളിൽ നിന്ന് ഹൈസ്കൂൾ ഡിപ്ലോമ നേടി.
കരിയർ 2007–2012: കീപ്പിംഗ് അപ്പ് വിത്ത് ദി കർദാഷിയൻസ്
2007-ൽ ജെന്നറും മാതാപിതാക്കളും സഹോദരങ്ങളുമായ കെൻഡാൽ, കോർട്ട്‌നി, കിം, ക്ലോസ്, റോബ് എന്നിവർ റിയാലിറ്റി ടെലിവിഷൻ പരമ്പരയായ കീപ്പിംഗ് അപ്പ് വിത്ത് ദി കർദാഷിയൻസിൽ പ്രത്യക്ഷപ്പെടാൻ തുടങ്ങി.
ഇത് അവരുടെ കുടുംബാംഗങ്ങളുടെ വ്യക്തിപരവും തൊഴിൽപരവുമായ ജീവിതത്തെ വിവരിക്കുന്നു.
ഇ!
ശൃംഖലയുടെ സീരീസ് വിജയകരമായിരുന്നു.
കൂടാതെ കോർട്ട്‌നി ആന്റ് കിം ടേക്ക് മിയാമി , ക്ലോയി ലാമർ , കോർട്ട്‌നി ആന്റ് കിം ടേക്ക് ന്യൂയോർക്ക് , ജെന്നർ ഒന്നിലധികം അതിഥി വേഷങ്ങളിൽ പ്രത്യക്ഷപ്പെട്ട കോർട്ട്‌നി ആന്റ് കിം ടേക്ക് ദി ഹാംപ്ടൻസ് തുടങ്ങി നിരവധി സ്പിൻ-ഓഫുകൾ സൃഷ്ടിക്കുന്നതിനും കാരണമായി.
കൂടാതെ കോർട്ട്നി, കിം ടേക്ക് മിയാമി, ക്ലോസ് ലാമർ, കോർട്ട്നി, കിം ടേക്ക് ന്യൂയോർക്ക്, കോർട്ട്നി, ക്ലോസ് ടേക്ക് ദി ഹാംപ്ടൺസ് എന്നിവയുൾപ്പെടെ നിരവധി സ്പിൻ-ഓഫുകൾ സൃഷ്ടിക്കപ്പെട്ടു.
ജെന്നർ ഒന്നിലധികം അതിഥി വേഷങ്ങളിൽ പ്രത്യക്ഷപ്പെട്ടു.
പുരസ്കാരങ്ങൾ Year Association Category Result Ref 2013 ടീൻ ചോയ്സ് അവാർഡ്സ് Choice TV Reality Star: Female (shared with female cast of Keeping Up ) Won 2014 Choice TV Reality Star: Female (shared with female cast of Keeping Up ) Nominated 2015 Choice Instagrammer Nominated Choice Selfie Taker Nominated അവലംബം പുറം കണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Kylie Jenner
മേരി ജെ. ബ്ലിജ്
മേരി ജെയിൻ ബ്ലിജ് ( /ˈblaɪʒ/ ; ജനനം : ജനുവരി 11, 1971) ഒരു അമേരിക്കൻ ഗായികയും ഗാനരചയിതാവും മോഡലും അഭിനേതാവുമൊക്കെയായ വനിതയാണ്.
1989 ൽ ഒരു പശ്ചാത്തല ഗായികയെന്ന നിലയിൽ ആൻഡ്രേ ഹാരെൽ 1986 ൽ സ്ഥാപിച്ച അപ്ഡൌണ് റിക്കാർഡ്സിലൂടെയാണ് മേരി ജെയിൻ ആദ്യമായി കലാരംഗത്തേയ്ക്ക് പ്രവേശിക്കുന്നത്.
മേരി ജെയിൻ ബ്ലിജ് “വാട്ട്സ് ദ 411? ”
എന്ന പേരിൽ 1992 ൽ ആദ്യ ആൽബം പുറത്തിറക്കിയിരുന്നു.
അതിനുശേഷം 12 സ്റ്റുഡിയോ ആൽബങ്ങൾ പുറത്തിറക്കുകയും ഏകദേശം 150 ആൽബങ്ങളിൽ അതിഥിയായും മറ്റും തൻറെ ശബ്ദം നൽകുകയും ചെയ്തു.
ഡിസ്കോഗ്രാഫി What's the 411?
(1992) My Life (1994) Share My World (1997) Mary (1999) No More Drama (2001) Love Life (2003) The Breakthrough (2005) Growing Pains (2007) Stronger with Each Tear (2009) My Life II...
The Journey Continues (Act 1) (2011) A Mary Christmas (2013) The London Sessions (2014) Strength of a Woman (2017) ടൂർസ് Share My World Tour (1997–98) The Mary Show Tour (2000) No More Drama Tour (2002) Love Life Tour (2004) The Breakthrough Experience Tour (2006) Heart of the City Tour (2008) Growing Pains European Tour (2008) Love Soul Tour (2008) Music Saved My Life Tour (2010–11) The Liberation Tour (2012–13) The London Sessions Tour (2015) King and Queen of Hearts World Tour (2016) അഭിനയിച്ച ചിത്രങ്ങൾ List of acting credits in film and television വർഷം സിനിമയുടെ പേര് കഥാപാത്രം കുറിപ്പുകൾ 1995 New York Undercover Herself "Private Enemy No. 1" (episode 14, season 1), "Tag You're Dead" (episode 2, season 2) [music performance] 1998 The Jamie Foxx Show Ola Mae "Papa Don't Preach" (episode 14, season 2) 1999 Moesha Herself "Good Vibrations?"
(episode 1, season 5) 2001 Angel: One More Road to Cross Guardian Angel Direct to DVD Prison Song Mrs. Butler Main Role Strong Medicine Simone Fellows "History" (episode 4, season 2) 2007 Ghost Whisperer Jackie Boyd "Mean Ghost" (episode 15, season 2) Entourage Herself "Gary's Desk" (episode 8, season 4) 2009 I Can Do Bad All By Myself Tanya Supporting Role 30 Rock Herself "Kidney Now!"
(episode 22, season 3) 2010 2012 American Idol Guest judge/Herself 2010: Auditions were held in Atlanta, Georgia at the Georgia Dome when Blige guest judged.
2012: Mentor for the Top 13 Whitney Houston Stevie Wonder Week 2012 Rock of Ages Justice Charlier 2013 Betty Coretta Dr. Betty Shabazz An original Lifetime movie The X Factor Guest judge/herself Blige assisted Nicole Scherzinger at her judge's house in Antigua Black Nativity Platinum Fro 2015 Empire Angie "Sins of the Father" (episode 10, season 1) The Wiz Live!
Evillene, The Wicked Witch of the West TV special 2016 How To Get Away With Murder Ro TV Series (2 episodes) 2017 Mudbound Florence Jackson See also ↑ ↑ ↑
ഏഷ്യാനെറ്റ് ന്യൂസ്‌ ഇംഗ്ലീഷ് വിലാസം https://ml.wikipedia.org/wiki/Asianet_News
ജൂപ്പിറ്റർ എന്റർടൈൻമെന്റ് വെഞ്ച്വേഴ്സിന്റെ അനുബന്ധ സ്ഥാപനമായ ഏഷ്യാനെറ്റ് ന്യൂസ് നെറ്റ്വർക്ക് നടത്തുന്ന ഒരു ഇന്ത്യൻ മലയാള ഭാഷാ ചാനലാണ് ഏഷ്യാനെറ്റ് ന്യൂസ് .
തിരുവനന്തപുരം ആസ്ഥാനമാക്കിയാണ് ചാനൽ പ്രവർത്തിക്കുന്നത്.
ഏഷ്യാനെറ്റ് ന്യൂസ് നിലവിൽ മലയാള ടെലിവിഷൻ വാർത്താ മേഖലയിലെ മാർക്കറ്റ് ലീഡർമാരിൽ ഒന്നാണ്.
മലയാളം പൊതു വിനോദ ചാനലുകളായ ഏഷ്യാനെറ്റ്, ഏഷ്യാനെറ്റ് പ്ലസ്, ഏഷ്യാനെറ്റ് മൂവീസ് എന്നിവ വാൾട്ട് ഡിസ്നി കമ്പനി ഇന്ത്യയുടെ അനുബന്ധ സ്ഥാപനമായ ഡിസ്നി സ്റ്റാറിന്റെ ഉടമസ്ഥതയിലാണ്.
നിലവിൽ ഏഷ്യാനെറ്റ് ന്യൂസ് നെറ്റ് വർക്ക് ചാനലുകളുമായി ഇതിന് ബന്ധമില്ല.
ഈ ചാനലിൽ തന്നെയാണ് ഇന്ത്യിലെ ആദ്യ സർക്കാരിതര തത്സമയ വാർത്ത സംപ്രഷണം ചെയ്തത്.1995 സെപ്റ്റംമ്പർ 30ന് ഫിലിപ്പൻസിലെ സൂബിക്ക് ബേയിലെ അപ്പ് ലിങ്ക് സ്റ്റേഷനിൽ നിന്നാണ് വൈകുന്നരം 7.30ന് ആദ്യ വാർത്ത തൽസമയം അവതരിപ്പിച്ചത്.
തിരുവനന്തപുരം ആയുർവേദ കോളേജിനടുത്ത് റോസ് കോട്ടേജെന്ന വാടക കെട്ടിടത്തിലെ പരിമിത സംവിധാനമുള്ള വാർത്ത കേന്ദ്രത്തിലായിരുന്നു ന്യുസ് ഡെസ്കും ബ്യുറോയും.
വാർത്തകൾ ഫാക്സ് ചെയ്തായിരുന്നു എത്തിച്ചിരുന്നത്.
നാട്ടിൽ നിന്നുള്ള ദൃശ്യങ്ങൾ വിമാനമാർഗ്ഗം,ഏറെ പ്രയാസപ്പെട്ടാണ് അങ്ങകലെ സൂബിക് ബേയിൽ എത്തിച്ചിരുന്നത്.
അതിനാൽ തന്നെ അന്നന്നത്തെ ദൃശ്യം പോയിട്ട് തലേന്നത്തെ ദൃശ്യങ്ങൾ പോലും കേരളത്തിലേത് വാർത്തകളിൽ കണ്ടിരുന്നില്ല.
പക്ഷേ പല മാർഗ്ഗത്തിലൂടെയും വാർത്തകൾ തത്സമയം ലഭ്യമായിരുന്നു.
സ്വാഭാവികമായും കനപ്പെട്ട വാർത്തകൾ വസ്തുനിഷ്മായും സമഗ്രവുമായി അവതരിപ്പിക്കുന്ന ശൈലിക്ക് മാറ്റം വന്നു.
മത്സരം വാർത്തയുടെ കുത്തകവത്കരണത്തെയും, ഏകമാനത്തെയും ഒരു പരിധി വരെ  ഒഴിവാക്കിയെങ്കിലും, ചെറിയ വാർത്തകളുടെ പുറകേ പോകുന്ന പ്രവണതയുണ്ടാക്കി.
ഇപ്പോൾ സംഘപരിവാർ രാജ്യസഭാംഗമായ രാജീവ് ചന്ദ്രശേഖറാണ് ഏഷ്യാനെറ്റ് ന്യുസിൻറെ ചെയ‌മാൻ.
ഏഷ്യാനെറ്റ്.
മനോജ് കെ ദാസ്.
എക്സിക്യറ്റീവ് എഡിറ്റർ സിന്ധു സൂര്യകുമാർ.
തിരുവനന്തപുരം ഹ്വസിങ്ങ് ബോർഡ് ജംങ്ങ്ഷനിലാണ് വാർത്താ കേന്ദ്രം.
പൊട്ടവട്ടോമി
പൊട്ടവട്ടോമി / ˌ p ɑː t ə ˈ w ɑː t əm iː / , മഹാസമതലങ്ങൾ, മിസിസ്സിപ്പി നദി യുടെ ഉപരിഭാഗം, പടിഞ്ഞാറൻ മഹാതടാക പ്രദേശം എന്നിവിടങ്ങളിൽ വസിച്ചിരുന്ന അമേരിക്കൻ ഇന്ത്യൻ ജനവിഭാഗങ്ങളായിരുന്നു.
അൽഗോങ്കിയൻ ഭാഷാകുടുംബത്തിലെ പൊട്ടവട്ടോമി ഭാഷയാണ് അവർ പരമ്പരാഗതമായി സംസാരിച്ചിരുന്നത്.
അനിശിനാബെ എന്ന പദവുമായി  ബന്ധമുള്ള നെഷ്നാബെ എന്നാണ് അവർ സ്വയം അവരെ അഭിസംബോധന ചെയ്തിരുന്നത്.
കൌൺസിൽ ഓഫ് ത്രീ ഫയേർസ് എന്നറിയപ്പെട്ടിരുന്ന ഒജിബ്വേ , ഒഡാവാ (ഒട്ടാവാ) എന്നിവരുൾപ്പെട്ട ഒരു ദീർഘകാല സഖ്യത്തിന്റെ ഭാഗമായിരുന്നു അവർ.
അവലംബം പുറത്തേക്കുള്ള കണ്ണികൾ Potawatomi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hannahville Indian Community; Wilson, MI Citizen Potawatomi Nation Archived 2019-12-05 at the Wayback Machine , official website First Nations Compact Histories: Potawatomi History Archived 2008-06-11 at the Wayback Machine Forest County Potawatomi Kettle Stony Point First Nation Match-E-Be-Nash-She-Wish Band of Pottawatomi (Gun Lake) Moose Deer Point First Nation Archived 2013-06-24 at the Wayback Machine Nottawaseppi Huron Band of Potawatomi Pokagon Band of Potawatomi Indians Potawatomi Author Larry Mitchell Prairie Band Potawatomi Nation Treaties with the Potawatomi Treaty Between the Ottawa, Chippewa, Wyandot, and Potawatomi Indians Potawatomi Migration from Wisconsin and Michigan to Canada
യു.എൻ കടൽ നിയമ കൺവെൻഷൻ ഇംഗ്ലീഷ് വിലാസം https://ml.wikipedia.org/wiki/United_Nations_Convention_on_the_Law_of_the_Sea അന്താരാഷ്ട്ര നിയമത്തിന് കീഴിലുള്ള സമുദ്ര മേഖലകൾ
ഓരോ രാജ്യത്തിനും അവയുടെ സമുദ്രതീരത്തുനിന്നും ഉൾക്കടലിലേക്കുള്ള എത്ര ദൂരം തങ്ങളുടെ അധികാരപരിധിയായി കണക്കാക്കാം എന്നത്‌ സംബന്ധിച്ചുള്ള രാജ്യാന്തര ഉടമ്പടിയാണ് യു.എൻ കടൽ നിയമ കൺവെൻഷൻ (United Nations Convention on the Law of the Sea - UNCLOS) എന്നറിയപ്പെടുന്നത് .
ഐക്യരാഷ്ട്രസഭയുടെ കടൽ നിയമം സംബന്ധിച്ച മൂന്നാം സമ്മേളനത്തിലാണ് (1973-1982) ഈ ഉടമ്പടി അംഗീകരിച്ചത്.
1980 ഡിസംബർ 10-ന് വിവിധ രാജ്യങ്ങൾ ചേർന്ന് ഒപ്പുവച്ച ഉടമ്പടി 1994-ലാണ് പ്രാബല്യത്തിൽ വന്നത്.
2015 ജനുവരി വരെ 166 രാജ്യങ്ങളും യൂറോപ്യൻ യൂണിയനും ഈ ഉടമ്പടി അംഗീകരിച്ചിട്ടുണ്ട്.
ഐക്യരാഷ്ട്രസഭയുടെ കടൽ നിയമ ഉടമ്പടിയനുസരിച്ച്, തീരദേശരാജ്യങ്ങൾക്കെല്ലാം കരയിൽ നിന്ന് 200 നോട്ടിക്കൽ മൈൽ (320കിലോമീറ്റർ) അകലംവരെയുള്ള സമുദ്രത്തിൽ നിന്ന് മത്സ്യസമ്പത്ത്‌ അടക്കമുള്ള പ്രകൃതിവിഭവങ്ങൾ ഉപയോഗിക്കുവാനുള്ള അവകാശമുണ്ടായിരിക്കും.
എക്സ്‌ക്ലൂസീവ്‌ ഇക്കണോമിക്‌ സോൺ (Exclusive Economic Zone) എന്നാണ്  ഇതറിയപ്പെടുന്നത്‌.
കോണ്ടിനെന്റൽ ഷെൽഫ്‌ (Continental Shelf) ഉള്ള രാജ്യങ്ങൾക്ക്‌ തീരത്തുനിന്നും 640 കിലോമീറ്റർ ഉള്ളിലേക്കുള്ള  കടലിലെ എണ്ണ , പ്രകൃതിവാതകസ്രോതസ്സുകൾ എന്നിവ ഉപയോഗിക്കുന്നതിനുള്ള പൂർണ്ണ അവകാശമുണ്ട്‌.
രണ്ട്‌ രാജ്യങ്ങൾ തമ്മിലുള്ള അകലം 640 കിലോമീറ്ററിൽ കുറവായിരുന്നാൽ പരസ്പരധാരണയിലൂടെ സമുദ്രവിഭവങ്ങൾ പങ്കിടുന്നതുസംബന്ധിച്ചുള്ള ധാരണയിലെത്തണം.
അതേസമയം, കടലിലെ സഞ്ചാരസ്വാതന്ത്ര്യത്തിന്  ഈ വ്യവസ്ഥകളൊന്നും ബാധകമല്ല.
ഏതൊരു രാജ്യത്തിന്റെയും തീരപ്രദേശത്തുനിന്നും 12 നോട്ടിക്കൽ മൈൽ(19കിലോമീറ്റർ) ദൂരത്തിലൂടെ കടന്നുപോകാൻ എതൊരു കപ്പലിനും മത്സ്യബന്ന്ധനയാനങ്ങൾക്കും അവകാശമുണ്ട്‌.
അവലംബം പുറംകണ്ണികൾ http://www.un.org/depts/los/convention_agreements/convention_overview_convention.htm
കല്ലടിക്കോട് This article does not cite any sources .
Find sources: "കല്ലടിക്കോട്" – news · newspapers · books · scholar · JSTOR ( Learn how and when to remove this message )
കേരളത്തിലെ പാലക്കാട് ജില്ലയിൽ കരിമ്പ ഗ്രാമപഞ്ചായത്തിലുള്ള ഒരു ഗ്രാമമാണ് കരിമ്പ.
മണ്ണാർക്കാട് നിന്ന് 17 കിലോമീറ്റർ അകലെയാണ് കരിമ്പ 2 സ്ഥിതിചെയ്യുന്നത്.
കല്ലടിക്കോട് മലകൾ തൊട്ടു പൊന്നാനി -പുറങ്ങ് സമുദ്രതീരം വരെയുള്ള പ്രദേശം പ്രാചീന നെടുങ്ങനാടിൻറെ ഭാഗമായിരുന്നു.
നെടുങ്ങേതിരിപ്പാടായിരുന്നു നെടുങ്ങനാട്ടിലെ ഭരണാധികാരി.
ആദ്യകാലത്തു നെടുങ്ങാടിമാരിൽനിന്നായിരുന്നു നെടുങ്ങേതിരി സ്ഥാനികളെന്നും എ.ഡി. പത്താം നൂററാണ്ടോടുകൂടി തിരുമുൽപ്പാടന്മാർ നെടുങ്ങനാടിൻറെ ഭരണം ഏററെടുത്തു എന്നും കരുതിവരുന്നു.
ഇവർ പിന്നീട് ഭാഗിച്ചു ചെറുപ്പുള്ളശ്ശേരി കേന്ദ്രമാക്കി കർത്താക്കന്മാർ എന്ന പേരിൽ ഭരിച്ചുവന്നു.
എ.ഡി. 1487 നടുത്ത് സാമൂതിരി നെടുങ്ങനാട് കൈവശപ്പെടുത്തി കരിമ്പുഴയിൽ കോവിലകം പണിതു.
അങ്ങനെ കല്ലടിക്കോട് സാമൂതിരി ഭരണത്തിൻ കീഴിലായി.
തേനഴി പറക്കലടി എന്നു കുടുംബനാമമുള്ള കല്ലടിക്കോട് കുറുപ്പ് സാമൂതിരി പക്ഷക്കാരനും, വടക്കേ മലബാറിൽ നിന്നും വല്ലപ്പുഴയിൽ ആസ്ഥാനം നിർമ്മിച്ചു കുടിയേറിയ കുടുംബവുമാകുന്നു.
കല്ലടിക്കോട് നീലി മധ്യ കേരളത്തിലെ മുഴുവൻ ആദിമനിവാസികളുടെയും കുലദേവതയാകുന്നു.
മലവാര സബ്രദായത്തിലെ മുഖ്യ ആരാധന മൂർത്തി.
ആരാധനാലയങ്ങൾ ക്ഷേത്രങ്ങൾ തൂപ്പാനാട് സുബ്രഹ്മണ്യ ക്ഷേത്രം കാട്ടുശ്ശേരി അയ്യപ്പസ്വാമി ക്ഷേത്രം പള്ളികൾ മേരിമാതാ  ചർച് കല്ലടിക്കോട് സെന്റ് തോമസ് ഒാർത്തേഡോക്സ് ചർച്ച് മോസ്കു
തുപ്പനാട്  ജുമാ മസ്ജിദ്
ഉമ്മ്റുൽ ഫാറുക്ക് ജുമ്മാ മസ്ജിത് സലഫി മസ്ജിദ് കല്ലടിക്കോട് വിദ്യാഭ്യാസസ്ഥാപനങ്ങൾ ദർശന കോളേജ് വേദ വ്യാസ വിദ്യ പിഠം എ.യു.പി.സ്കൂൾ ദാറുൽ അമാൻ ഇംഗ്ലീഷ് മീഡിയം സ്കൂൾ കരിമ്പ സർക്കാർ ഹയർ സെക്കൻ്ററി സ്കൂൾ എ.യു.പി സ്കൂൾ കല്ലടിക്കോട് ജി.എൽ.പി.സ്കൂൾ കല്ലടിക്കോട് ജി.എം.എൽ.പി.സ്കൂൾ, കല്ലടിക്കോട് ജി.യു.പി.സ്കൂൾ, കരിമ്പ ജി.എൽ.പി. സ്കൂൾ മരുതുംകാട് ജി.എൽ.പി.സ്കൂൾ അള്ളമ്പാടം എ.യു.പി.സ്കൂൾ കുറ്റിയോട് ജി.എൽ.പി.സ്കൂൾ, കപ്പടം ഇംഗ്ലിഷ് മിഡിയം സ്കൂൾ, ജി. എം. എൽ. പി സ്കൂൾ റോഡുകൾ പാലക്കാട്,കോഴിക്കോട് (എൻ.എച്ച്) കോങ്ങാട്,കല്ലടിക്കോട് അവലംബങ്ങൾ ↑ {{ cite book }} :  CS1 maint: location missing publisher ( link ) CS1 maint: numeric names: authors list ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link )
പ്രീമെൻസ്ട്രൽ ഡിസ്ഫോറിക് ഡിസോർഡർ ഇംഗ്ലീഷ് വിലാസം https://ml.wikipedia.org/wiki/Premenstrual_dysphoric_disorder
ആർത്തവ ചക്രത്തിന്റെ ലൂട്ടൽ ഘട്ടത്തിൽ ആർത്തവ സമയത്ത് സ്ത്രീകളിൽ കാര്യമായ അസ്വസ്ഥതയോ വൈകല്യമോ ഉണ്ടാക്കുന്ന വൈകാരികവും വൈജ്ഞാനികവും ശാരീരികവുമായ ലക്ഷണങ്ങളാൽ പ്രകടമാകുന്ന ഒരു മാനസികാവസ്ഥയാണ് പ്രീമെൻസ്ട്രൽ ഡിസ്ഫോറിക് ഡിസോർഡർ (പിഎംഡിഡി).
ല്യൂട്ടൽ ഘട്ടത്തിലാണ് (അണ്ഡോത്പാദനത്തിനും ആർത്തവത്തിനും ഇടയിലുള്ള) ലക്ഷണങ്ങൾ ഉണ്ടാകുന്നത്.
ആർത്തവം ആരംഭിച്ച് ഏതാനും ദിവസങ്ങൾക്കുള്ളിൽ മെച്ചപ്പെടും.
കൂടാതെ ആർത്തവത്തിന് ശേഷമുള്ള ആഴ്‌ചയിൽ കുറയുകയോ ഇല്ലാതിരിക്കുകയോ ചെയ്യും.
PMDD ഒരു വ്യക്തിയുടെ ജീവിതനിലവാരത്തിൽ അഗാധമായ സ്വാധീനം ചെലുത്തുന്നു.
കൂടാതെ ആത്മഹത്യാ ചിന്തകളുടെയും ആത്മഹത്യാശ്രമങ്ങളുടെയും സാധ്യത നാടകീയമായി വർദ്ധിപ്പിക്കുന്നു.
പ്രത്യുൽപാദന പ്രായത്തിലുള്ള പല സ്ത്രീകളും ആർത്തവത്തിന് മുമ്പ് അസ്വസ്ഥതയോ നേരിയ മാനസികാവസ്ഥയോ അനുഭവിക്കുന്നു.
എന്നിരുന്നാലും, 5-8% പേർക്ക് ഗുരുതരമായ പ്രീമെൻസ്ട്രൽ സിൻഡ്രോം അനുഭവപ്പെടുന്നു.
ഇത് കാര്യമായ അസ്വസ്ഥതയോ പ്രവർത്തന വൈകല്യമോ ഉണ്ടാക്കുന്നു.
പ്രത്യുൽപാദന പ്രായത്തിലുള്ള ഈ ജനസംഖ്യയിൽ, ചില സ്ത്രീകൾ PMDD യുടെ മാനദണ്ഡങ്ങൾ പാലിക്കും.
25-35 വയസ്സ് മുതലാണ് പിഎംഡിഡി ഏറ്റവും സാധാരണമായത്.
എന്നാൽ ഒരു സ്ത്രീയുടെ പ്രത്യുത്പാദന വർഷങ്ങളിൽ എപ്പോൾ വേണമെങ്കിലും സംഭവിക്കാം.
PMDD യുടെ കൃത്യമായ കാരണം നിലവിൽ അജ്ഞാതമാണ്.
എന്നിരുന്നാലും, രോഗലക്ഷണങ്ങൾ അണ്ഡോത്പാദന ചക്രങ്ങളിൽ മാത്രമേ ഉണ്ടാകൂ എന്നതിനാലും ആർത്തവത്തിന് ശേഷം പരിഹരിക്കപ്പെടുന്നതിനാലും, ഗൊണാഡൽ സെക്‌സ് ഹോർമോണുകളിലെ ഏറ്റക്കുറച്ചിലുകൾ അല്ലെങ്കിൽ ലൈംഗിക ഹോർമോണുകളോടുള്ള സംവേദനക്ഷമതയിലെ വ്യതിയാനങ്ങൾ മൂലമാണ് ഇത് സംഭവിക്കുന്നതെന്ന് വിശ്വസിക്കപ്പെടുന്നു.
2017-ൽ, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ ഗവേഷകർ PMDD ഉള്ള സ്ത്രീകൾക്ക് ജനിതക മാറ്റങ്ങളുണ്ടെന്ന് കണ്ടെത്തി.
അത് അവരുടെ വൈകാരിക നിയന്ത്രണ പാതകളെ ഈസ്ട്രജൻ, പ്രൊജസ്ട്രോണുകൾ, കൂടാതെ അവരുടെ കെമിക്കൽ ഡെറിവേറ്റീവുകളോട് കൂടുതൽ സെൻസിറ്റീവ് ആക്കുന്നു.
ഈ വർദ്ധിച്ച സംവേദനക്ഷമത PMDD ലക്ഷണങ്ങൾക്ക് കാരണമാകുമെന്ന് ഗവേഷകർ വിശ്വസിക്കുന്നു.
PMDD ഉള്ളവർക്ക് ഗർഭധാരണത്തിനു ശേഷം പ്രസവാനന്തര വിഷാദം ഉണ്ടാകാനുള്ള സാധ്യത കൂടുതലാണെന്ന് ചില പഠനങ്ങൾ സൂചിപ്പിക്കുന്നു.
എന്നാൽ ഈ ആശയത്തിന് എതിരായി മറ്റ് തെളിവുകൾ കണ്ടെത്തിയിട്ടുണ്ട്.
മാനസിക വൈകല്യങ്ങളുടെ ഡയഗ്നോസ്റ്റിക് ആന്റ് സ്റ്റാറ്റിസ്റ്റിക്കൽ മാനുവലിൽ 2013-ൽ ഡിപ്രസീവ് ഡിസോർഡേഴ്സിന്റെ പട്ടികയിൽ PMDD ചേർത്തിട്ടുണ്ട്.
ഇതിന് 11 പ്രധാന ലക്ഷണങ്ങളുണ്ട്.
ഒരു സ്ത്രീക്ക് PMDD രോഗനിർണയം നടത്താൻ കുറഞ്ഞത് അഞ്ചെണ്ണമെങ്കിലും കാണിക്കേണ്ടതുണ്ട്.
ഏകദേശം 20% സ്ത്രീകൾക്ക് PMDD യുടെ ചില ലക്ഷണങ്ങളുണ്ട്.
എന്നാൽ ഒന്നുകിൽ അഞ്ചിൽ താഴെയോ അല്ലെങ്കിൽ പ്രവർത്തന വൈകല്യമോ ഇല്ല.
സെലക്ടീവ് സെറോടോണിൻ റീഅപ്‌ടേക്ക് ഇൻഹിബിറ്ററുകൾ (എസ്എസ്ആർഐ) ഉപയോഗിച്ചാണ് പിഎംഡിഡിക്കുള്ള ആദ്യ ചികിത്സ.
ഡ്രോസ്പൈറനോൺ അടങ്ങിയ വാക്കാലുള്ള ഗർഭനിരോധന മാർഗ്ഗങ്ങൾ ഉപയോഗിച്ചുള്ള ഹോർമോൺ തെറാപ്പി PMDD ലക്ഷണങ്ങൾ കുറയ്ക്കുന്നതിലും കാര്യക്ഷമത തെളിയിച്ചിട്ടുണ്ട്.
കോഗ്നിറ്റീവ് ബിഹേവിയറൽ തെറാപ്പി, SSRI-കൾക്കൊപ്പമോ ഒറ്റയ്ക്കോ ആകട്ടെ, വൈകല്യം കുറയ്ക്കുന്നതിന് ഫലപ്രദമാണെന്ന് തെളിയിക്കപ്പെട്ടിട്ടുണ്ട്.
ഭക്ഷണക്രമത്തിലെ പരിഷ്കാരങ്ങളും വ്യായാമവും സഹായകമായേക്കാം.
എന്നാൽ ഈ ചികിത്സകൾ അന്വേഷിക്കുന്ന പഠനങ്ങൾ PMDD ലക്ഷണങ്ങൾ കുറയ്ക്കുന്നതിനുള്ള ഫലപ്രാപ്തി പ്രകടമാക്കിയിട്ടില്ല.
പ്രത്യുൽപാദന പ്രായത്തിലുള്ള സ്ത്രീകളിൽ 5-8% കടുത്ത പ്രീമെൻസ്ട്രൽ സിൻഡ്രോം അനുഭവിക്കുന്നു.
ഈ സ്ത്രീകളിൽ ഭൂരിഭാഗവും പിഎംഡിഡിയുടെ മാനദണ്ഡങ്ങൾ പാലിക്കുന്നു.
ഇന്ത്യയിൽ ജീവിക്കുന്ന പ്രത്യുൽപാദന പ്രായത്തിലുള്ള സ്ത്രീകളിൽ, PMDD യുടെ വ്യാപനം 8% ആണ്.
അവലംബം External links പ്രീമെൻസ്ട്രൽ ഡിസ്ഫോറിക് ഡിസോർഡർ at Curlie International Association for Premenstrual Disorders Archived 2019-04-30 at the Wayback Machine (IAPMD)
മലമ്പുഴ അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Malampuzha_Dam
കേരളത്തിലെ ഏറ്റവും വലിയ അണക്കെട്ട് ആണിത്.
തെക്കേ ഇന്ത്യയിലെ കേരള ത്തിലെ പാലക്കാട് ജില്ല യിൽ പാലക്കാടി നു സമീപം മലമ്പുഴ യിൽ ഭാരതപ്പുഴ യുടെ ഒരു പ്രധാന പോഷകനദിയായ കൽപ്പാത്തിപ്പുഴ യുടെ കൈവഴിയായ മലമ്പുഴ നദി യ്ക്കു കുറുകെ നിർമ്മിച്ചിരിക്കുന്ന അണക്കെട്ടാണ്‌ മലമ്പുഴ അണക്കെട്ട് .
മലമ്പുഴ ജലസേചന പദ്ധതിക്ക് വേണ്ടിയാണ് ഈ അണക്കെട്ടു നിർമ്മിച്ചത്.
1955 -ലാണ് ഇതു നിർമ്മിച്ചത്.
മലമ്പുഴ അണക്കെട്ടിനോടു ചേർന്നുതന്നെ മലമ്പുഴ ഉദ്യാനവുമുണ്ട് .
കേരളത്തിലെ ആദ്യത്തെ ഉല്ലാസ ഉദ്യാനമായ ഫാന്റസി പാർക്ക് മലമ്പുഴ ഡാമിന്റെ അടുത്തുള്ള ഒരു പ്രധാന ആകർഷണമാണ്.
ഒരു (ജലക്രീഡാ ഉദ്യാനവും) ‘വാട്ടർ തീം പാർക്ക്’-ഉം ഇതിന് അടുത്തായി തുടങ്ങിയിട്ടുണ്ട്.
മത്സ്യ സമ്പത്തിനാൽ സമൃദ്ധമായ ഒരു ജലാശയം കൂടിയാണ് ഈ അണക്കെട്ടെന്ന് ഫിഷറീസ് വകുപ്പ് സ്ഥിരീകരിക്കുന്നു.
റോഹു, കട്ല, തിലാപ്പിയ , കരിമീൻ തുടങ്ങിയവയാണിത്.
സ്വാഭാവിക ഭക്ഷണം ധാരാളം ഉള്ളതിനാൽ വളരെയേറെ വലുപ്പമുള്ള മത്സ്യങ്ങൾ ഇവിടെ കാണപ്പെടുന്നു.
മലമ്പുഴയിൽ ഒരു അണക്കെട്ട് നിർമ്മിക്കാം എന്ന ആശയം 1914 -ൽ മദ്രാസ് സർക്കാർ ആണ് കൊണ്ടുവന്നത്.
1949 -മാർച്ചിൽ അന്നത്തെ പൊതുമരാമത്ത് മന്ത്രിയായിരുന്ന കെ. ഭക്തവത്സലം അണക്കെട്ടിന് തറക്കല്ലിട്ടു.
റെക്കോഡ് സമയത്തിൽ പണി പൂർത്തിയാക്കിയ ഈ അണക്കെട്ട് അന്നത്തെ മുഖ്യമന്ത്രിയായിരുന്ന കെ. കാമരാജ് 1955 ഒക്ടോബർ 9 -നു  ഉദ്ഘാടനം ചെയ്തു.
അണക്കെട്ടിന്റെ നിർമ്മാണത്തിനു മുൻപ് പുൻപ്പാ‍റ, ചോവങ്കാട്, ഇടുപ്പാടി, വടക്കമ്പാടം, താഞ്ഞികപള്ളം, കാരക്കാട്, തൂപള്ളം, വാരാനി, അക്കരക്കാട്, കടക്കാംകുന്നം, ആനകുഴിക്കാട്, തമ്പുരാട്ടിപോട്ട, ആനമുക്കര, പാണ്ടിപോട്ട, തെക്കുമ്പാടം, കൊശവൻ ഇടുക്ക് എന്നിങ്ങനെ ഉള്ള സ്ഥലങ്ങളായിരുന്നു ഇവിടെ.
അണക്കെട്ട് നിർമ്മാണത്തിനു ശേഷം ഈ സ്ഥലങ്ങളെല്ലാം തന്നെ മലമ്പുഴ എന്ന് അറിയപ്പെട്ടു .
ജലസേചനം, കുടിവെള്ളം, വ്യവസായം, വൈദ്യുതി ഉത്പാദനം, മത്സ്യം വളർത്തൽ, ജല ഗതാഗതം എന്നിങ്ങനെ ഒരു വിവിധോദ്ദേശ പദ്ധതിയായിരുന്നു ഈ അണക്കെട്ട് വിഭാവനം ചെയ്തത്.
പ്രധാന ആകർഷണങ്ങൾ മലമ്പുഴ അണക്കെട്ട്, നദി, പർവ്വത പശ്ചാത്തലം മലമ്പുഴ ഉദ്യാനം ചിൽഡ്രൻസ് പാർക്ക് ഇക്കോ പാർക്ക് ജപ്പാൻ ഗാർഡൻ ഫ്രെഷ് വാട്ടർ അക്വേറിയം സ്നേക്ക് പാർക്ക് റോപ്പ് വേ ഫാന്റസി പാർക്ക് സ്പീഡ് ബോട്ട് സവാരി തൂക്കുപാലം യക്ഷി - കാനായി കുഞ്ഞിരാമന്റെ ശില്പം സ്ഥിതിവിവര കണക്കുകൾ
2005 ഒക്ടോബറിൽ മലമ്പുഴ ഡാം അതിന്റെ സുവർണ്ണ ജൂബിലി അഘോഷിച്ചു.
അന്നത്തെ കളക്ടർ ആയ കെ. അജയകുമാർ അദ്ധ്യക്ഷനായ കമ്മിറ്റി ഓണാഘോഷ വാരവും ടൂറിസം വാരവും സംഘടിപ്പിച്ചാണ് സുവർണ്ണ ജൂബിലി ആഘോഷങ്ങൾക്ക് തുടക്കം കുറിച്ചത്.
പാലക്കാട് ജില്ലയുടെ സമ്പൽ സമൃദ്ധിയിലും പാലക്കാടിനെ കേരളത്തിന്റെ നെല്ലറ ആക്കി മാറ്റുന്നതിലും മലമ്പുഴ അണക്കെട്ടിന് ഒരു നല്ല പങ്കുണ്ട്.
രണ്ടു വിളവെടുപ്പുകളിലായി 50,000 ഹെക്ടർ സ്ഥലത്ത് മലമ്പുഴ ഡാമിൽ നിന്നുള്ള വെള്ളം ഉപയോഗിച്ച് നെൽ‌കൃഷി ചെയ്യുന്നു.
കേരളത്തിൽ ആകെയുള്ള 3,10,521 ഹെക്ടർ നെൽ വയലുകളിൽ പാലക്കാടിൽ മാത്രം 1,15,910 ഹെക്ടർ നെൽ വയലുകളാണുള്ളത്.
ഇത് സംസ്ഥാനത്തെ ആകെ നെൽകൃഷിയുടെ 37.33% ആണ്.
കേരളത്തിലെ നെൽകൃഷിയിൽ ആലപ്പുഴയുടെ വിഹിതം 9.54%വും കോട്ടയത്തിന്റെ വിഹിതം 13.95%വും തൃശ്ശൂരിന്റെ വിഹിതം 12%വും ആണ്.
മലമ്പുഴ നദിക്കു കുറുകെയുള്ള അണക്കെട്ടിന്റെ ആകെ നീളം 2,069 മീറ്റർ ആണ്.
ഇതിൽ മനുഷ്യനിർമ്മിതമായ നീളം 1,849 മീറ്ററും പ്രകൃതിദത്തമായ നീളം 220 മീറ്ററുമാണ്.
അണക്കെട്ടിന്റെ ആകെ സംഭരണ വ്യാപ്തി 147.39 ച.
സംഭരണശേഷി 236.69 ക്യുബിക്ക് മീറ്ററാണ്.
അണക്കെട്ടിന് ശേഖരിക്കാവുന്ന കൂടിയ ജലനിരപ്പ് 115.06 മീറ്ററാണ്.
ഏറ്റവും കൂടിയ സംഭരണ ശേഷി 226.
ക്യുബിക്ക് മീറ്ററും .
മലമ്പുഴ ചെറുകിട ജലവൈദ്യുതപദ്ധതി യിൽ  നവംബർ  - ജനുവരി സമയത്തു   2.5 മെഗാവാട്ട് ഹൊറിസോണ്ടൽ ഷാഫ്ട് കപ്ലാൻ ടർബൈൻ ഉപയോഗിച്ച് ചെറിയ തോതിൽ വൈദ്യുതി ഇവിടെ ഉത്പാദിപ്പിക്കുന്നു  .
വാർഷിക ഉൽപ്പാദനം 5.6 MU ആണ്.
26.11.2011 ന് യന്ത്രം കമ്മീഷൻ ചെയ്തു .
ചിത്രശാല പന്തം പിടിച്ച സ്ത്രീ കാവ, പാലക്കാട് മലമ്പുഴ അണക്കെട്ട്.
നിറക്കെട്ട് - ഡാമിന്റെ രാത്രിദൃശ്യം ജലാശയം മലമ്പുഴ റോപ് വേ കാറ്റാടിയന്ത്രം മലമ്പുഴ ഉദ്യാനം മലമ്പുഴ ഉദ്യാനം മലമ്പുഴയിലെ സൂര്യാസ്തമനം ഉദ്യാന നവീകരണം ജലാശയം ഉദ്യാനം ഡാമിൽ സ്ഥാപിച്ച ബോർഡ് ഉദ്യാനം ഉദ്യാനം നിറക്കെട്ട് രാത്രി ദൃശ്യം അക്വേറിയം അക്വേറിയം മലമ്പുഴ ഡാം മലമ്പുഴ ഡാം പ്രവോശന കവാടം ഉദ്യാനം ഉദ്യാനം യക്ഷി പ്രതിമ ഉദ്യാനം ഉദ്യാനം അണക്കെട്ട് അനുബന്ധം Malampuzha Dam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Malampuzha - Mountain River Archived 2011-11-17 at the Wayback Machine Prawn harvest 2006-2007 Archived 2008-09-07 at the Wayback Machine Record water storage  in Malampuzha dam in 2006 Archived 2012-11-07 at the Wayback Machine Statewise and riverwise distribution of large dams
10°49′49.8″N 76°41′1.5″E ﻿ / ﻿ 10.830500°N 76.683750°E ﻿ / 10.830500; 76.683750 ഹിന്ദു ദിനപത്രത്തിലെ മലമ്പുഴ ഡാമിനെ കുറിച്ചുള്ള ലേഖനം Archived 2009-11-07 at the Wayback Machine കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
https://en.wikipedia.org/wiki/Malampuzha_Dam മലമ്പുഴ അണക്കെട്ടിന്റെ ഇംഗ്ലീഷ് വിക്കിപീഡിയ ലിങ്ക്
ടോക്കിയോ സർവകലാശാല ഇംഗ്ലീഷ് വിലാസം https://ml.wikipedia.org/wiki/University_of_Tokyo
35°42′48″N 139°45′44″E ﻿ / ﻿ 35.71333°N 139.76222°E ﻿ / 35.71333; 139.76222
ജപ്പാനിലെ പ്രഥമ ദേശീയ സർവകലാശാലയാണ് ടോക്കിയോ സർവകലാശാല .
1877-ൽ നിലവിലുണ്ടായിരുന്ന മൂന്ന് വിദ്യാഭ്യാസ സ്ഥാപനങ്ങളെ സംയോജിപ്പിച്ചുകൊണ്ടാണ് ടോക്യോ സർവകലാശാല പ്രവർത്തനമാരംഭിച്ചത്.
ഈ സ്ഥാപനത്തിന്റെ പേര് 1886-ൽ 'ഇംപീരിയൽ സർവകലാശാല' എന്നും 1897-ൽ 'ടോക്യോ ഇംപീരിയൽ സർവകലാശാല' എന്നും മാറ്റുകയുണ്ടായി.
ശാസ്ത്ര-മാനവിക വിഷയങ്ങളിൽ അധ്യയനം നിർവഹിക്കുന്നതിനോടൊപ്പം, രാഷ്ട്രീയ പ്രാധാന്യമുള്ള പല അന്വേഷണങ്ങളും സർവകലാശാലയുടെ ആഭിമുഖ്യത്തിൽ നടന്നിരുന്നു.
രണ്ടാം ലോകയുദ്ധത്തിനുശേഷം 1947-ൽ സർവകലാശാലയുടെ പേര് വീണ്ടും 'ടോക്യോ സർവകലാശാല' എന്നു മാറ്റി.
ഇതിനുശേഷമാണ് സർവകലാശാലയുടെ പ്രവർത്തനങ്ങൾക്ക് ജനാധിപത്യസ്വഭാവം കൈവന്നത്.
സ്ത്രീകൾക്ക് സർവകലാശാലയിൽ പ്രവേശനം നൽകിത്തുടങ്ങിയത് ഈ സമയത്താണ്.
ജപ്പാൻ വിദ്യാഭ്യാസ വകുപ്പിന്റെ കീഴിൽ പ്രവർത്തിക്കുന്ന ഈ സർവകലാശാലയിൽ 25,000-ൽപരം വിദ്യാർഥികളുണ്ട് (2003).
ടോക്യോയിലെ ഹോങ്ഗൊ (Hongo), യായോയി (Yayooi), കൊമാമ്പ (Komaba) എന്നീ പ്രദേശങ്ങളിലാണ് സർവകലാശാലയുടെ പ്രധാന ക്യാംപസ്സുകൾ സ്ഥിതിചെയ്യുന്നത്.
നിയമം, സാഹിത്യം, പൊതുശാസ്ത്ര വിഷയങ്ങൾ, വൈദ്യശാസ്ത്രം, എൻജിനീയറിങ്, കൃഷിശാസ്ത്രം, സാമ്പത്തികശാസ്ത്രം, വിദ്യാഭ്യാസം, ഔഷധവിജ്ഞാനീയം എന്നീ വകുപ്പുകളും ഒരു പൊതുവിദ്യാഭ്യാസ കോളജും സർവകലാശാലയിലുണ്ട്.
ഇതിനു പുറമേ വ്യത്യസ്ത ഇൻസ്റ്റിറ്റ്യൂട്ടുകളിലായി ആണവശാസ്ത്രം, ഖരാവസ്ഥാഭൌതികം, സമുദ്രവിജ്ഞാനീയം, വൈദ്യശാസ്ത്രം, ഭൂകമ്പവിജ്ഞാനീയം, പൌരസ്ത്യസംസ്കാരം, സാമൂഹിക ശാസ്ത്രം, പത്രപ്രവർത്തനം, വ്യാവസായികശാസ്ത്രങ്ങൾ, ചരിത്രരചനാശാസ്ത്രം, പ്രയുക്ത സൂക്ഷ്മാണു ജീവശാസ്ത്രം എന്നിവയെക്കുറിച്ചുള്ള പഠനങ്ങളും നടന്നുവരുന്നു.
കോസ്മിക് രശ്മി പരീക്ഷണശാല, ടോക്യോ ജ്യോതിശ്ശാസ്ത്ര നിരീക്ഷണശാല എന്നിവയും സർവകലാശാലയുടെ കീഴിലുണ്ട്.
ജപ്പാന്റെ രാഷ്ട്രീയ വികാസത്തിന് ടോക്യോ സർവകലാശാല നൽകിയ സംഭാവനകൾ വിലപ്പെട്ടവയാണ്.
വിദൂരപൂർവ ദേശത്തെ മികച്ച സർവകലാശാല എന്ന നിലയിൽ ഇതിന് അന്താരാഷ്ട്രതലത്തിൽ അംഗീകാരം ലഭിച്ചിട്ടുണ്ട്.
അവലംബം ↑ ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടോക്യോ സർവകലാശാല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മങ്കൊമ്പ് ശ്രീ ഭഗവതിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mancombu_Sree_Bhagavathi_Temple
കേരളത്തിൽ ആലപ്പുഴ ജില്ലയിലെ കുട്ടനാട് താലൂക്കിൽ, മങ്കൊമ്പിൽ സ്ഥിതിചെയ്യുന്ന പുരാതനമായ ദേവീക്ഷേത്രമാണ്‌ മങ്കൊമ്പ് ശ്രീ ഭഗവതീക്ഷേത്രം .
ആലപ്പുഴ -- ചങ്ങനാശ്ശേരി റോഡിൽ (എ. സി. റോഡ്) മങ്കൊമ്പ് ജങ്ഷനിൽനിന്ന് ഏകദേശം 2 കി.
മി. വടക്ക് മാറി ഈ പരാശക്തി ക്ഷേത്രം സ്ഥിതിചെയ്യുന്നു.
മലയാളനാടിന്റെ പുണ്യമായ പമ്പാനദിയുടെയും മണിമലയാറിന്റേയും സംഗമസ്ഥാനത്താണ് ക്ഷേത്രം സ്ഥിതിചെയ്യുന്നത്.
മഹിഷാസുരമർ‍ദ്ദിനിയും ജഗദീശ്വരിയുമായ സാക്ഷാൽ ആദിപരാശക്തിയാണ് മങ്കൊമ്പിലമ്മ എന്ന്‌ വിശ്വാസം.
ദുർഗ്ഗാ , ഭദ്രകാളി സങ്കൽപ്പങ്ങളിൽ ആരാധിക്കപ്പെടുന്നു.
ഇവിടെ ഭഗവതിയുടെ ദാരുവിഗ്രഹമാണ് പ്രതിഷ്ഠിച്ചിരിക്കുന്നത്.
ക്ഷേത്രത്തിനുമുന്നിൽ സ്വർണ്ണക്കൊടിമരമുണ്ട്.
അഞ്ചുനേരമാണ് ഇവിടെ പൂജ.
തിരുവിതാംകൂർ ദേവസ്വത്തിനു കീഴിലുള്ള ക്ഷേത്രത്തിന്റെ കാരാണ്മ കുളങ്ങര ഇല്ലക്കാർക്കാണ്.
ശബരിമലയിലെ തന്ത്രാധികാരം കൊണ്ട് പ്രസിദ്ധരായ  താഴമൺ തന്ത്രികൾക്കാണ് ഇവിടെയും തന്ത്രകർമ്മങ്ങൾക്ക് അധികാരം.
ശിവൻ , ഗണപതി , അയ്യപ്പൻ എന്നീ ഉപദേവതകളെയും പ്രതിഷ്ഠിച്ചിരിക്കുന്നു.
ചൊവ്വ, വെള്ളി, അമാവാസി, പൗർണമി, നവരാത്രി, മാസത്തിലെ ഒന്നാം തീയതി തുടങ്ങിയ ദിവസങ്ങൾ പ്രധാനം.
തിരുവിതാംകൂർ മഹാരാജാവിന്റെ സ്ഥാനിയായിരുന്ന പവ്വത്തിൽ കൈമൾ വീടുപണിയുന്നതിന് പാലായ്ക്കടുത്തുള്ള മങ്കൊമ്പുമലയിൽനിന്ന് തടിവെട്ടി ചങ്ങാടമാക്കി പമ്പാനദിവഴി ആലപ്പുഴയിലേക്ക്‌ കടത്തിക്കൊണ്ടുപോകെ കൊമ്പ് കരയിലുടക്കിയെന്നും അത് പിന്നീട് ഇളക്കാനായില്ലെന്നും ആ തടിയിൽ ഭഗവതികുടിയിരിക്കുന്നുണ്ടെന്നറിഞ്ഞ് ആദിപരാശക്തിക്കുവേണ്ടി ആ സ്ഥലത്ത് ഒരു അമ്പലം പണിതു എന്നുമാണ് ഐതിഹ്യം.
മങ്കൊമ്പിലമ്മയുടെ കൂടെ വന്ന ദേവിമാർക്കായി അടുത്ത മറ്റ് രണ്ടിടങ്ങളിലായി കൈമളും നാട്ടുകാരും ക്ഷേത്രം നിർമ്മിച്ചു.
വടയാറ്റു ക്ഷേത്രം , കോയിക്കൽ ക്ഷേത്രം എന്നിവയാണവ.
മങ്കൊമ്പ് എന്ന സ്ഥലപ്പേർ ഉദ്ഭവിച്ചത് മങ്കൊമ്പിൽ നിന്നുള്ള  ഭഗവതിയെ കുടിയിരുത്തിയതിനാലാണെന്നും കരയിൽ മാങ്കൊമ്പ് ഉടക്കിയതിനാലാണെന്നും ഒക്കെ പല പക്ഷമുണ്ട്.
കോട്ടഭാഗം എന്നാണ് ഈ സ്ഥലത്തിന്റെ മറ്റൊരു പേർ .
മങ്കൊമ്പ് ക്ഷേത്രം - പടിഞ്ഞാറേ ഗോപുരം
ഭഗവതിയുടെ പൂജാക്രമങ്ങൾ ഇവിടത്തുകാർക്ക് അറിയാത്തതിനാൽ കോലത്തുനാട്ടിലെ അറയ്ക്കൽ നിന്ന് നമ്പൂതിരിമാരെ പൂജയ്ക്ക് കൊണ്ടുവന്നു.
അവർ ക്ഷേത്രക്കുളത്തോടുചേർന്ന് താമസമാക്കുകയും അതിനാൽ കുളങ്ങരെ ഇല്ലക്കാർ എന്ന് പേർ സിദ്ധിക്കുകയും ചെയ്തു എന്ന് പറയപ്പെടുന്നു.
പിൽക്കാലത്ത് ദൂരദേശങ്ങളിൽനിന്ന് ക്ഷേത്രസംബന്ധമായ ജോലികൾക്കും കച്ചവടത്തിനുമായി ബ്രാഹ്മണർ കുടിയേറുകയുണ്ടായി.
പാലായ്ക്കടുത്ത് മൂന്നിലവ് മങ്കൊമ്പുകാവാണ് മങ്കൊമ്പിലമ്മയുടെ മൂലസ്ഥാനം.
ഇവിടെനിന്ന് ഭഗവതിയെ നിരവധി ഇടങ്ങളിൽ പ്രതിഷ്ഠിച്ചിട്ടുണ്ട്.
ഇവയിൽ ദേവിയുടെ സകലരൂപം മൂന്നിടത്തുമാത്രമാണുള്ളത്.
അവയിലൊന്ന് കോട്ടഭാഗം മങ്കൊമ്പിലെ ഈ പ്രതിഷ്ഠയാണ്.
അമ്മേ മങ്കൊമ്പിൽ അമ്മേ എന്ന് വിളിച്ചാൽ ഏത് പ്രതിസന്ധിയിലും ഓടിയെത്തും എന്നാണ് വിശ്വാസം.
മേടമാസത്തിൽ വിഷു മുതൽ പത്തു ദിവസമാണ്‌ ഈ ക്ഷേത്രത്തിലെ ഉൽസവം.
കുട്ടനാട്ടിലെ ഏറ്റവും പ്രസിദ്ധമായ ഉത്സവമാണ് മങ്കൊമ്പ് ക്ഷേത്രത്തിലേത്.
പത്താമുദയത്തിന് ഗരുഡൻ തൂക്കം നടത്തുന്നു.